icc player rankings : australia batsman steve smith builds 34-point lead over virat kohli at the top
Steve Smith: ఐసీసీ ర్యాంకింగ్స్‌‌లో స్మిత్ టాప్.. మరి కోహ్లీ..?
బాల్ టాంపరింగ్‌తో ఏడాది నిషేధం ఎదుర్కొని యాషెస్‌ సిరీస్‌తో మళ్లీ టెస్టుల్లోకి పునరాగమనం చేసిన స్టీవ్‌స్మిత్.. సిరీస్ ముగిసేలోపు ర్యాంకింగ్స్‌లో నాలుగో స్థానం నుంచి అగ్రస్థానానికి ఎగబాకాడు.
Samayam Telugu | Updated:
Sep 16, 2019, 04:31PM IST
హైలైట్స్
ఐసీసీ టెస్టు ర్యాంకింగ్స్‌లో స్టీవ్‌స్మిత్ మళ్లీ టాప్
యాషెస్ సిరీస్‌లో 774 పరుగులు చేసిన ఆసీస్ మాజీ కెప్టెన్
34 పాయింట్లు వెనకబడిపోయిన భారత కెప్టెన్ విరాట్ కోహ్లి
బౌలింగ్ ర్యాంకింగ్స్‌లోనూ ఆస్ట్రేలియా బౌలర్‌దే నెం.1 స్థానం
ఇంగ్లాండ్‌తో ఆదివారం ముగిసిన ఐదు టెస్టుల యాషెస్ సిరీస్‌లో ఆస్ట్రేలియాకి ఒంటిచేత్తో విజయాల్ని అందించిన మాజీ కెప్టెన్ స్టీవ్‌స్మిత్.. ఐసీసీ టెస్టు ర్యాంకింగ్స్‌లోనూ అగ్రస్థానాన్ని సుస్థిరం చేసుకున్నాడు. ఐదు టెస్టుల యాషెస్ సిరీస్‌ 2-2తో డ్రాగా ముగియగా.. నాలుగు టెస్టులు ఆడిన స్టీవ్‌స్మిత్ ఒక డబుల్ సెంచరీ, రెండు శతకాలు, మూడు హాఫ్ సెంచరీలతో ఏకంగా 774 పరుగులతో టాప్ స్కోరర్‌గా నిలిచాడు. దీంతో.. సోమవారం ఐసీసీ ప్రకటించిన టెస్టు ర్యాంకింగ్స్‌లోనూ స్టీవ్‌స్మిత్ 937 పాయింట్లతో నెం.1 స్థానంలో నిలవగా.. అతని తర్వాత విరాట్ కోహ్లి (903), కేన్ విలియమ్సన్ (878), చతేశ్వర్ పుజారా (825), హెన్రీ నికోలస్ (749) టాప్-5లో నిలిచారు. సిరీస్‌కి ముందు 857 పాయింట్లతో ఉన్న స్మిత్ ఆఖరికి 937 పాయింట్లతో నిలవడం విశేషం.